Սելհըրսթ Պարկ

«Սելհըրսթ Պարկ» (), ֆուտբոլային մարզադաշտ Մեծ Բրիտանիայի մայրաքաղաք Լոնդոնի արվարձան Հարավային Նորվուդում։ «Քրիսթալ Փելասի» տնային մարզադաշտն է։

«Սելհըրսթ Պարկը» բացվել է 1924 թվականին։

Պատմություն 
Նոր մարզադաշտի տարածքը, որտեղ տեղակայված էր կղմինդրի հին գործարանը, £2 570 ֆունտով գնվեց Բրայթոնի երկաթուղային ընկերությունից։ Նախագիծը մշակվել է հայտնի ճարտարապետ Արչիբալդ Լեյթչի կողմից և իրականացվել Humphreys of Kensington շինարարական ընկերության կողմից մոտ £30 000 ֆունտով։ Մարզադաշտի բացումը տեղի է ունեցել 1924 թվականի օգոստոսի 30-ին «Քրիսթալ Փելաս» և «Շեֆիլդ Ուենսդեյ» ֆուտբոլային ակումբների հանդիպումով, որին ներկա էին Լոնդոնի քաղաքապետը և 25000 հանդիսատես։ Մարզադաշտը կազմված էր միայն 1 գլխավոր տրիբունայից, մնացած մասերը կառուցվել են միայն 1960-ական թվականներին։

Բացի ֆուտբոլային հանդիպումներից «Սելհըրսթ Պարկ»-ում անց են կացվել նաև բոքսի, հեծանվային պոլոյի և կրիկետի հանդիպումներ, ինչպես նաև համերգներ։ Մարզադաշտում է անցել նաև 1948 թվականի Լոնդոնի ամառային օլիմպիական խաղերի 2 հանդիպումները։

Մարզադաշտում հանդես են եկել նաև լոնդոնյան այլ ակումբներ՝ «Չարլտոն Աթլետիկ»-ը (1985-1991) և «Ուիմբլդոն»-ը (1991-2000)։

2011 թվականի հունվարին մարզադաշտի և ակումբի սեփականատերը՝ CPFC 2010 կոնսորցիումը, հայտարարեց առաջիկա 5 տարում «Քրիսթալ Փելաս»-ի սկզբնական դաշտ՝ «Քրիսթալ Փելաս» ազգային սպորտային կենտրոն վերադառնալու մտադրության մասին։

Ծանոթագրություններ

Արտաքին հղումներ 

 Մարզադաշտի մասին տեղեկություն «Քրիսթալ Փելաս» ՖԱ-ի պաշտոնական կայքում 
 Մարզադաշտի լուսանկարը

Ֆուտբոլային մարզադաշտեր
Մարզադաշտեր Անգլիայում